**Oľga Martinovičová, hlavná kontrolórka obce Radošovce**

Plán kontrolnej činnosti na I. polrok 2019

 V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov predkladám návrh plánu kontrolnej činnosti na rok 2019.

 Kontrolná činnosť sa bude vykonávať v zmysle zákona č.369/1990 Zb. o obecnom zriadení v znení neskorších právnych predpisov, zákona č. 502/2001 Z.z. o finančnej kontrole a o vnútornom audite v znení neskorších právnych predpisov, zákona č. 138/1991 Zb. o majetku obcí v znení neskorších predpisov, zákona č. 583/2004 Z.z. o rozpočtových pravidlách územnej samosprávy v znení neskorších predpisov a iných relevantných právnych predpisov.

Návrh plánu kontrolnej činnosti definujem nasledovne:

- kontrola dodržiavania VZN obce Radošovce a kontrola ich aktuálnosti

- kontrola plnenia uznesení OZ Radošovce

- kontrola použitia finančných prostriedkov z bankových účtov obce a ich súlad s rozpočtovými pravidlami

- kontrola pokladničnej hotovosti a pokladničných operácií v zmysle zákona č. 431/2002 Z.z. o účtovníctve v znení neskorších predpisov

- kontrola vyberania miestnych daní a poplatkov

- kontrola vybavovania sťažností a petícií

- poskytovanie informácií

- stanovisko k Záverečného účtu obce

 Pri výkone naplánovanej kontrolnej činnosti nemusí byť dodržané poradie jednotlivých bodov kontroly.

 Oľga Martinovičová

 hlavná kontrolórka obce Radošovce